જ્યારે માનવ માનવને મદદ કરે છે ત્યારે આંખમાં આંસુ આવે છે. જ્યારે માનવ માનવ ઉપર આઘાત કરે છે ત્યારે પણ આંખમાં આંસુ આવે છે. પણ બંને આંસુમાં કેટલો ફેર છે. સંબધોના સમીકરણ પણ કાઈક આવા જ છે ને – જે હાથ બીજાને ઉપયોગી થવા માટે લંબાય છે તેનો હાથ પકડવા અનેક લોકો તૈયાર હોય છે અને જે હાથ બીજા ઉપર ઉગામવામાં આવે છે તે હાથને કાપી નાખવા પણ અનેક લોકો તત્પર હોય છે. આ જ તો છે સંબધોનું સમીકરણ – “વાવો તેવું લણો” . ચાલો આપણે વધુ ને વધુ આ માનવતાના બીજો આજે અને રોજે રોજ વાવીએ અને પછી માણીએ આ માનવીય સંબધોના અદભૂત સમીકરણો.